Namanganda yo‘l haqini asossiz ravishda ko‘targan haydovchilarga nisbatan chora ko‘riladi

2018-yilning 11-noyabr kuni Namanganda faoliyat yuritayotgan avtomobillarga siqilgan gaz quyish shoxobchalarida 1 kub metr gazning narxini 2100 so‘mgacha asossiz ko‘tarib olish holatlari ko‘plab fuqarolarning e’tiroziga sabab bo‘lgandi, deb yozadi O‘zA.

Murojaatlardan so‘ng O‘zbekiston iste’molchilar huquqlarini himoya qilish jamiyatlari federatsiyasi Namangan shahar ijro etuvchi apparati rahbari X. Aliyev boshchiligidagi tezkor ishchi guruh tuzilib, Namangan shahrida joylashgan barcha metan gaz “zapravkalarda” kuzatuv o‘rganish ishlari olib borildi.
Natijada 2018-yil 26-noyabrdan 1 kub metr gaz narxini 1900 so‘mga pasaytirishga erishilgandi. 2019-yil 1-yanvardan soliq siyosatidagi o‘zgarishlardan so‘ng gaz narxi yana 2100 so‘mga ko‘tarildi.
Holat bo‘yicha yana ishchi guruh tuzilib, metan gaz “zapravka” rahbarlari bilan uchrashib, tegishli yo‘riqnomalar berilgach, gazni narxi 1950 so‘mga tushirilishiga erishilgan. Navro‘z bayrami arafasida metan gaz “zapravka” rahbarlari 1 kub metr gazning narxini 1700—1750 so‘mga pasaytirishga erishgan.
Narx pasayganiga qaramay, “kirakash” haydovchilar yo‘l haqini pasaytirmagan.
Har kuni Namangan viloyat IIB YXXB “Daryotrans” agentligi xodimlarining sa’y-harakatlari bilan muntazam ravishda olib borilayotgan qo‘shma reyd tadbirlaring o‘tkazmoqda. Natijada ko‘chalarda tirbandlik kamaygan.
Minglab fuqarolarning haqli e’tirozlari sabab kelasi haftadan boshlab Namangan shahrida O‘zbekiston iste’molchilarni huquqlarini himoya qilish jamiyatlari federatsiyasi, viloyat IIB YHXB “Daryotrans” agentligi bilan hamkorlikda, shartli yo‘lovchi tadbiri o‘tkazish rejalashtirilmoqda.
O‘zbekiston iste’molchilar huquqlarini himoya qilish jamiyatlari federatsiyasi matbuot xizmati yo‘l haqini asossiz ravishda ko‘tarib olgan haydovchilarga nisbatan teng kurashgan holda ushbu holatni yaxshilashga chaqirgan. Buning uchun fuqarolardan yo‘l haqini istagan narxida olayotgan haydovchilarga duch kelganda, 1091 “ishonch telefoni” orqali bog‘lanish so‘raladi.